PWONY ME 1
Kwena Maber-ri Obedo Ngo?
1. Kwena mua ki bot Lubanga-ni obedo ngo?
Lubanga mito ni dano gubed ki yomcwiny i wi lobo. En oyubo lobo ki jami ducu ma iye pien en maro dano. Cok cokki en dong bicako ticce me kelo anyim mamwonya pi dano me lobo ducu. En bilaro dano ki i pekki ducu ma gitye ka limone.
Pe tye gamente mo ma ojuko tim gero, two, nyo to. Ento tye kwena mo maber. Cokcok-ki Lubanga bikwanyo loc pa dano woko ci keto gamente-ne. Jo ma gibibedo i te locce gibibedo ki yotkom dok ki kuc.
2. Pingo kwena maber-ri mitte pi oyot?
Pekki twero gik keken ka Lubanga otyeko jo maraco ducu. (Jepania 2:3) Man bitimme awene? Lok pa Lubanga otito con pi tek kwo ma dano dong tye ka limone-ni. Jami maraco ma tye ka timme i kareni nyuto ni kare me cako tic pa Lubanga dong tye cok.
3. Ngo ma myero watim?
Omyero wanong ngec i kom Lubanga ki i Lokke, Baibul. Lokke obedo calo waraga ma oa ki bot wego ma lamar. Tito botwa kit me nongo kwo maber kombeddi ki kwo ma pe tum i lobo i anyim. Ada, jo mukene pe bimito ni inong kony me niang lok ma tye i Baibul. Ento kwo me anyim opong ki jami mabeco adada ma pe myero ikeng.
MED NGECCI
Peny wek kikwan Baibul Kwedi me Nono
Pingo omyero ikwan Baibul?
Baibul tye ka miyo lagam me lapeny ma pigi tego ma mako kwo pi jo mapol i but lobo ducu. In bene imito bedo ngat acel i kingi?
hat_Latn luo_Latn kmb_Latn luo_Latn luo_Latn quy_Latn luo_Latn knc_Latn luo_Latn swe_Latn luo_Latn tum_Latn luo_Latn